Okresná prokuratúra Nitra 
Damborského 1, 949 99 Nitra 1 	

Sp. zn. : 4 Pv 397/14/4403	Nitra, 11.12.2014
EEČ : 2-32-305-2014

U Z N E S E N I E

Trestná vec:	obvinená XXXXX 
Prečin:	Výtržníctvo podľa § 364 odsek 1 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nitra
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
dňa 28.06.2014 v čase okolo 11:50 hodine v meste Nitra na Cintorínskej ulici, v úzkej uličke medzi Penziónom Hoffer- Rybárska bašta a susediacou budovou Ministerstva vnútra NAKA, vykonávala sexuálny exhibicionizmus tým spôsobom, že si ľahla na zem, vyzliekla si z pravej nohy nohavicu a šalátovú uhorku, ktorú mala so sebou, si vložila do vagíny a masturbovala s ňou

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením policajta Okresného riaditeľstva PZ, Obvodného oddelenia Policajného zboru Nitra spisovej značky ORP-1297/NR-NR-2014 zo d¨ľa 28.06.2014 bolo podľa § 199 odsek 1 Trestného poriadku začaté trestné stíhanie za prečin výtržníctva podľa § 364 odsek 1 písmeno e)  Trestného zákona a d¨ľa 29.06.2014 podľa § 206 odsek 1 Trestného poriadku vznesené obvinenie XXXXX, narodenej d¨ľa XXXXX v Košiciach, trvale bytom XXXXX, XXXXX, prechodne bytom XXXXX, XXXXX, pre prečin výtržníctva podľa § 364 odsek 1 písmeno e) Trestného zákona, ktorého sa dopustila tým spôsobom, ako je uvedené vo výrokovej časti tohto uznesenia.

Obvinená XXXXX počas výsluchu obvineného využila ustanovenie § 34 Trestného poriadku a k veci odmietla vypovedať. Spáchanie skutku je však obvinenej dostatočne preukázané výpoveďou očitého svedka XXXXX a zabezpečenými listinnými dôkazmi, a to úradným záznamom Mestskej polície Nitra, obsahom ktorého je opísanie skutku uvedeného vo výrokovej časti tohto rozhodnutia hliadkujúcimi príslušníkmi mestskej polície z miesta činu, zápisnicou o obhliadke miesta činu, fotodokumentáciou. 

Podľa § 215 odsek 1 písmeno e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	Podľa § 23 Trestného zákona nepríčetným je ten kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

	V priebehu vyšetrovania bol podľa § 148 ods. 2 Trestného poriadku na základe príkazu sudcu pre prípravné konanie Okresného súdu Nitra dvomi znalcami z odboru psychiatrie vyšetrený duševný stav obvinenej.  

Zo záverov znaleckého posudku XXXXX a XXXXX (č. l. 61-74) vypracovaného na základe príkazu sudcu pre prípravné konanie Okresného súdu Nitra sp. zn. 4Tp 539/2014 zo d¨ľa 31. 07. 2014 (č. l. 57-58) vyplýva, že obvinená v čase spáchania skutku trpela duševnou poruchou – psychotický stav v rámci Bipolárnej poruchy a v stave ťažkej alkoholovej opojenosti, v dôsledku ktorej nevedela rozpoznať nebezpečnosť svojho konania pre spoločnosť a svoje konanie nemohla v dostatočnej miere ovládať, pričom jej pobyt na slobode nie je nebezpečný, ak sa podrobí ochrannej psychiatrickej liečbe ambulantnou formou a v súčasnosti chápe zmysel trestného konania skreslene. 

Na základe uvedených skutočností je nepochybné, že v priebehu vyšetrovania bolo dostatočne preukázané, že obvinená bola v čase spáchania činu inak trestného nepríčetná, pričom nepríčetnosť je okolnosťou vylučujúcou trestnú zodpovednosť, preto bolo potrebné rozhodnúť tak, ako je to uvedené vo výrokovej časti tohto uznesenia.
	S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zsolt Száraz
prokurátor